Amenaces de mort al bisbe Casaldàliga, que ha marxat de casa seva a un lloc indeterminat\nEl bisbe català Casaldàliga, proper a la teologia de l'alliberament, sempre ha sigut molest per les oligarquies d'algunes zones del Brasil. Resideix des de fa 40 anys al Brasil, i sempre ha estat implicat en els temes de drets dels indígenes.\nHa sigut la policia la que l'ha traslladat a uns 700 quilòmetres de Sao Felix do Araguaia, on ha residit fins ara, segons informa el diari Ara. Les amenaces de mort que ha rebut han estat el detonant d'aquest trasllat. La defensa del retorn de terres als pobles indígenes ha sigut bona part de la seva feina fins el moment.\nDes de fa 20 anys, una ordre ministerial obligava als terratinents a marxar i a retornar les terres als indis Xavante. Segons una autorització judicial, aquest mes de desembre, els terratinents han de ser desallotjats de les terres.\nUn clima de violència latent ha fet que s'hagi de refugiar lluny de casa seva, custodiat per la policia, a casa d'un amic religiós, segons el diari Ara\nEn el seu dia a dia, sempre ha donat suport als indis Xavante, “originàriament propietaris d'aquestes terres que després van passar a les mans dels terratinents. Casaldàliga, de 84 anys i malalt de Parkinson, ha rebut noves amenaces de mort per un conflicte latent des de fa mig segle. Aquest mes de desembre els terratinents hauran de ser desallotjats de les terres, d'acord amb una ordre ministerial que fa més de 20 anys que està pendent de compliment”, informa el diari Ara.\nEl bisbe Casaldàliga ha sortit en avió, protegit per la policia. Ara han de ser els moviments socials, l'administració brasilera i la comunitat internacional els que han de vetllar per que sigui reconeguda la propietat indígena de les terres Xavante.\ndrets humans i desigualtat, pere casaldàliga, Brasil, pobles indígenes


Creem el servei EIX d'Educació perquè tots els alumnes catalans puguin tornar a l'escola de manera virtual\nEscrit per Oriol Sanchez en 2020-04-14T05:55:54Z\nTopics: Full-Stack Development & Software Engineering , Cloud Transformation\nAvui, 14 d'abril, els alumnes catalans tornen a l'escola, però de manera virtual. El Departament d’Educació de la Generalitat de Catalunya va marcar aquesta data i aquestes condicions per a l’inici del 3r trimestre, ja que s'esperava que, amb tota probabilitat, es reprendrien les classes en situació de confinament pel coronavirus.\nPer tal d'aconseguir aquesta fita, el Departament d'Educació va activar el 21 de març passat el pla d'acció Centres Educatius en Línia, que té com a objectiu proporcionar als docents i als centres educatius els recursos i les eines digitals necessaris per poder donar continuïtat a l’aprenentatge durant el període de confinament.\nAbans de la situació d'emergència actual, nombrosos centres docents de Catalunya ja feien ús dels entorns digitals per a l’aprenentatge que ofereix el servei Àgora del Departament d'Educació, però no tots. Per tal de garantir l’aprenentatge en línia a tot l’alumnat, el pla d'acció Centres Educatius en Línia va establir que es posaria a disposició dels centres, que encara no en disposaven, el nou entorn virtual d’aprenentatge EIX.\nA IThinkUPC estem orgullosos d'haver participat en aquest ambiciós projecte. Hem dissenyat i implementat el nou servei EIX sobre Amazon Web Services (AWS) en només 9 dies laborables, i el vam posar en funcionament el dia 26 de març. A continuació us descrivim quines han estat les claus per assolir amb èxit aquest repte.\nÀgora, un servei en procés de migració al núvol d'AWS\nÀgora és un sistema d'allotjament múltiple, ofert pel Departament d'Educació des de l'any 2007, que proporciona als centres educatius de Catalunya els serveis d'entorn virtual d'aprenentatge (basat en Moodle) i de web de centre (basat en WordPress). IThinkUPC va participar en el projecte de creació d'Àgora i des de llavors que gestionem la plataforma d'entorn virtual d'aprenentatge i som responsables de mantenir-ne els nivells de servei i també l’evolució.\nÀgora, actualment, ofereix entorns virtuals d'aprenentatge a 1.400 escoles i webs de centre a 2.000 escoles; té 450.000 usuaris actius de manera continuada durant tot el curs acadèmic i 40.000.000 d’accessos mensuals, i lliura dades per un volum de 22 TB de baixades mensuals d’informació.\nMotivat pel procés de millora contínua del servei Àgora, l'octubre de 2019 es va iniciar un projecte per migrar aquest servei a AWS i estava previst que finalitzés el mes de juliol de 2020. Aquest projecte, en el qual participen el Departament d’Educació de la Generalitat de Catalunya, el CTTI, el CESICAT, AWS i IThinkUPC, empresa membre del consorci TICxCAT, té com a objectiu migrar a AWS els 3.400 serveis (1.400 de Moodle i 2.000 de WordPress) que utilitzen els centres educatius de Catalunya.\nLa situació per la COVID-19 accelera el pas a AWS i neix EIX per oferir entorns virtuals d'aprenentatge a tots els centres que encara no en tenien\nLa situació de confinament dels alumnes de Catalunya provocada per la COVID-19 durant el mes de març, en poques hores va generar la necessitat d’ampliar d’una manera molt important l'oferta del servei Àgora, per oferir entorns virtuals d'aprenentatge a tots aquells centres educatius que encara no els utilitzaven.\nEn aquells moments ja estàvem immersos en una fase avançada del projecte de migració del servei Àgora a AWS; per aquest motiu, es va decidir crear el nou servei EIX, que oferiria el mateix servei basat en Moodle que Àgora però estaria allotjat al núvol d'AWS, podria afrontar la nova demanda i, alhora, permetria migrar-hi a curt termini alguns serveis d'Àgora a causa de l’augment de càrrega del servei, en cas que fos necessari.\nEstàvem preparats per migrar Àgora a AWS i hem estat capaços de convertir l’amenaça de la COVID-19 en una gran oportunitat.\nEl nou servei EIX l'hem dissenyat i implementat sobre AWS en només 9 dies laborables. Actualment, ja té 615 nous centres educatius donats d'alta i a partir d’avui, 14 d'abril, serà una eina indispensable per a més de 150.000 alumnes de Catalunya. Aquests 615 centres s’afegeixen als que ja disposaven d’espais Moodle proporcionats pel Departament mitjançant el servei Àgora, amb la mateixa tipologia de plataforma. Aquesta plataforma incorpora eines per compartir recursos i per fer el seguiment del progrés de l’alumnat, i fomenta el treball col·laboratiu.\nCom evolucionaran els serveis Àgora i EIX en els propers mesos\nTal com estava previst, migrarem el servei Àgora a AWS durant el mes de juliol. Després, migrarem el servei EIX al nou servei Àgora d'AWS. D'aquesta manera, el Departament d’Educació disposarà, a partir del proper mes de setembre, d'un nou servei unificat Àgora a AWS, que oferirà més de 4.000 serveis (més de 2.000 entorns virtuals d'aprenentatge basats en Moodle i més de 2.000 webs de centre basats en WordPress). A més, tindrà la capacitat de continuar creixent pel que fa a volum i a nous serveis, cosa que li permetrà poder donar resposta als nous reptes que li planteja, i li plantejarà en el futur, la comunitat educativa de Catalunya.\nA IThinkUPC estarem encantats de poder continuar acompanyant-los.


Fira de l'Arbre | Mataró Ràdio\nLa Fira de l'Arbre arriba al Parc Central i, la Festa del Gos, al Nou Parc Central\nFira de l'Arbre, Societat\nLa Fira de l’arbre, la planta i la flor ornamental arriba aquest 2017 a la seva 39ena edició. Una cita que com cada any s’instal·la al Parc Central vell i que com a novetat aquest any suma “la Festa del Gos” que s’ubicarà al Nou Parc central. A la tradicional fira de l’arbre on hi ha expositors de...\nArrelada i amb fruits\nFira de l'Arbre, Fira de l'Arbre i la Natura de Mataró, Societat\nLa Fira de l’Arbre i la Natura de Mataró ha omplert un any més el Parc Central de flors i plantes. La tempesta d'ahir a la nit va respectar els horaris d’obertura de la fira i avui diumenge el dia s'ha llevat prou assolellat com perquè, un any més, milers de persones s’acostessin a comprar,...\nLa 37a Fira de l'Arbre i la Natura venç el fred i porta milers de visitants al Parc Central\nEl Parc Central de Mataró ha acollit aquest cap de setmana la 37a edició de la Fira de l'Arbre i la Natura. Un esdeveniment organitzat per l'Associació d'Amics de les Plantes de la capital del Maresme que any rere any rep desenes de milers de visitants. Enguany, 160 estands han exposat els seus...\nL'agricultura de proximitat, protagonista de la Fira de l'arbre\namics de les plantes, Fira de l'Arbre, Societat\nLa 36ena edició de la Fira de l’Arbre i la Natura s’instal•la aquest cap de setmana, 8 i 9 de febrer, al Parc Central. Com cada any, la fira ofereix tot tipus de productes relacionats amb l’agricultura i la floricultura. A més, oferirà un espai d’expositors d’artesania i alimentació. El president...\nÈxit de visitants a la Fira de l'Arbre i la Natura, malgrat el fred\nEl fred condiciona l’afluència de visitants a la Fira de l’Arbre. De tota manera, es calcula que l’afluència de públic va ser més reduïda sobretot als vespres. En aquest sentit, el president de l’Associació d’Amics de les Plantes, Animals i Jardins del Maresme, entitat organitzadora, Emili Solà...\nFira de l'Arbre, sostenibilitat, Societat\nFlors, plantes i arbres tornaran a ser el proper mes de febrer els protagonistas de la Fira de l’Arbre i la Natura. El Parc Central tornarà a ser l’espai que acollirà la 34ena edició d’aquest certamen que aquest any centra el seu fil conductor en l’aigua i en la importància de tenir cura d’un bé...


TV3 ja fa campanya pel referèndum - Notícies Comunicació - Notícies Comunicació - e-notícies\nComunicació · 5 de Setembre de 2017. 09:59h.\nLa televisió pública emet el primer anunci de la Generalitat sobre l’1-O\nTV3 va emetre ahir, just abans del TN, el primer anunci del referèndum de l’1 d’Octubre, malgrat que aquest encara no ha estat convocat oficialment. L’anunci, de 10 segons, no cita de manera explícita aquesta consulta ni posa cap data concreta. Tot i això, es tracta de publicitat institucional atès que al final de l’espot apareix el logo de la Generalitat.\nEn el mateix es pot veure un tren que avança per una única via. “Vas néixer amb la capacitat de decidir, hi renunciaràs?”, pregunta una veu en off, just abans que la via es divideixi en dos.\nL’altra campanya del referèndum\nIndependentisme, Referèndum, TV3


¿Realitat o ficció? – La Manyana\nMama, ¿per què no tiren aigua al volcà i l’apaguen? He hagut de retrocedir en el temps i recordar el que vaig estudiar quan feia EGB per contestar a la meva filla. En l’exercici de memòria d’una desertora de les ciències, m’he vist asseguda al pupitre escoltant la lliçó i observant a la pissarra el dibuix de les capes internes de la terra, amb el nucli envoltat per les mal anomenades sial i sima, on s’origina el magma que ara escup el volcà de La Palma. Al món virtual de Minecraft (popular videojoc juvenil) l’aigua transforma la lava en llambordes i els rius de lava es reencaminen posant blocs de neu o glaç. Res a veure amb la realitat imparable d’una llengua de foc que avança engolint tot el que troba i, que si arriba al mar, provocaria explosions i núvols de gasos tòxics. Quan encara m’eixugava la suor, s’ha posat trista i ha exclamat: “Jo no vull que el món s’acabi com a Geostorm”, una pel·lícula de ciència-ficció on la fallada d’una xarxa de satèl·lits que protegeixen la terra de desastres naturals posa en perill la humanitat. Després d’haver viscut una pandèmia, incendis de tercera generació, temporals com el Gloria, esclafits, huracans, sismes i ara un volcà en erupció; costa distingir la realitat dels telenotícies de la ficció de les pel·lícules.


Joves no acompanyats malden per obrir-se pas a la plaça de la Trinitat malgrat les protestes veïnals - Diari de Barcelona | Diari de Barcelona\nJoves no acompanyats malden per obrir-se pas a la plaça de la Trinitat malgrat les protestes veïnals - Diari de Barcelona\nEls veïns acusen els joves, els quals viuen a una caseta ocupada des de fa un mes, de ser els culpables de la criminalitat al barri\nPer Andrés González-Nandín Comes\nPublicat el 26 de maig 2020\nContinua la mala maror a la plaça de la Trinitat de Barcelona, on des de divendres, veïns del barri protesten per la presència de joves no acompanyats a una caseta de la plaça, ocupada des de fa sis mesos. Els acusen de ser els culpables de la criminalitat al barri i n’exigeixen la sortida. El divendres al matí, un petit grup de persones va anar a provocar els joves. I aquella mateixa nit, algú va intentar calar foc a la casa.\nDissabte es van repetir les protestes, i ahir a la tarda es va viure la gran escalda de tensió, amb prop de 200 veïns concentrats contra la presència dels joves. Els Mossos d’Esquadra van haver de carregar per dispersar-los. Val a dir, però, que no tots els veïns són contraris als joves. A banda d’alguns, la Xarxa de Suport Mutu de Trinitat els dona suport i acusa els veïns concentrats de xenòfobs.\nEls Mossos impedeixen el pas a membres de la Xarxa de Suport Mutu de Trinitat, els quals portaven aigua i provisions per als joves\nLa policia va carregar per dispersar els concentrats contra els joves\nA la casa hi viuen, des de fa un mes, quatre joves. Tenen entre 18 i 23 anys, i hi ha una noia embarassada de cinc mesos que avui marxarà a casa dels pares davant del risc de quedar-s'hi. Hi ha un cinquè jove, menor d’edat, provinent d’un centre d’acollida, el qual ahir va anar a visitar-los i, per seguretat, va passar la nit a l’habitatge. Neguen qualsevol relació amb els fets delictius al barri, els quals atribueixen a un altre grup que havia ocupat anteriorment la casa. Precisament, subratllen la tasca de restauració que han fet a l'habitatge, el qual havia quedat en molt males condicions. No només per culpa del grup que hi havia anteriorment, sinó també arran de les destrosses que havien fet alguns veïns per impedir qualsevol reocupació.\nEls joves mostren el mal estat en què es trobava l'habitatge abans que hi arribessin fa un mes\nPapers i treball\nEls joves protesten contra la criminalització. De fet, expliquen que el braç enguixat que porta un d’ells és el resultat d’haver evitat un robatori a una dona gran per part d’altres joves magrebins. Deixen clar que no són delinqüents i que no volen cap mena de problema amb els veïns. L’únic que demanen són papers per poder treballar legalment.\n"M’agradaria treballar, però tinc un permís de residència sense treball", lamenta Nizar, de 19 anys. Té formació de cuiner, de jardineria i de cura de cavalls. De moment, l’únic suport que tenen ell i els seus companys és el dels educadors socials de l’Ajuntament, els quals els visiten habitualment. Davant, una protesta i unes acusacions que Nízar no entén.\nNízar, somrient aquest matí al pati de la casa. Voldria papers per poder treballar de cuiner\nPrecisament, el perfil dels veïns que es concentren és heterogeni. No tan sols han protestat elements d’extrema dreta, sinó també persones que pertanyen al teixit associatiu del barri, segons afirmen testimonis de les protestes. Alguns manifestants, aquest matí, han amenaçat la fotògrafa Lorena Sopena quan cobria la notícia per al Diari de Barcelona.


La CUP manté la divisió interna la vigília de decidir si investeix Mas | Catalunya | EL PAÍS Catalunya\nLes 13 assemblees territorials debaten aquest dissabte un posicionament que no és vinculant\nBarcelona 2 GEN 2016 - 17:23\tCET\nLa CUP reuneix avui les assemblees territorials. Marta Pérez EFE\nQuan falten poques hores perquè la CUP decideixi si fa president Artur Mas o provoca la convocatòria de noves eleccions a Catalunya, la formació anticapitalista segueix dividida sobre quina posició prendre, per la qual cosa resulta imprevisible aventurar què succeirà aquest diumenge.\nA principis de setmana es van celebrar les assemblees locals en les quals es va evidenciar la divisió interna sobre la investidura del president en funcions i durant el dia d'avui s'ha reproduït la disparitat de parers en les reunions d'algunes de les tretze assemblees territorials que ja s'han celebrat.\nLa CUP ajorna un dia més la decisió sobre la investidura d’Artur Mas\nAixí, per exemple, l'assemblea de Barcelona ha optat de manera clara per un no a la investidura de Mas amb el 80% dels vots i només un 20% a favor. De la mateixa manera, en les assemblees del Penedès i del Camp de Tarragona s'ha acordat també oposar-se a la continuïtat del president en funcions amb el vot d'un 60% dels militants.\nEn altres comarques, el resultat ha estat diferent, com en el cas del Maresme-Nord o Girona, on la militància de la CUP s'ha pronunciat a favor de la investidura, mentre que en la de l'Alt Ter s'ha produït un empat.\nAl llarg de la tarda d'aquest dissabte s'acabaran de celebrar les assemblees que queden, encara que el posicionament que s'acordi en aquestes reunions no és vinculant. Cadascuna d'aquestes assemblees territorials té un nombre de representants que seran els que participin en la reunió decisiva d'aquest diumenge.\nL'última paraula la té l'anomenat Consell Polític i el Grup d'Acció Parlamentària, format per 68 persones i que es reuneix demà a Barcelona a partir de les 10 hores. Allà és on es prendrà la decisió definitiva. Després de l'empat a 1.515 vots a favor i en contra de la investidura de Mas que es va produir el passat dia 27 a l'assemblea de la militància celebrada a Sabadell, la direcció de la CUP ha anunciat que si es tornés a produir una situació similar se seguiria discutint fins que s'adopti la postura definitiva.


NFL i Roger Goodell donen 175 milions de dòlars a Fusioning Vets and Play Initiative - Esports\nNFL i Roger Goodell donen 175 milions de dòlars a Fusioning Vets and Play Initiative\nAmb la celebració del dia dels Veterans el dilluns, dia NFL va celebrar els militars durant tots els jocs de diumenge. FOX NFL diumenge va tenir lloc a l'Acadèmia de West Point, mentre que jugadors i entrenadors portaven l'equip de 'Salute to Service'. Segons el seu resultat, la lliga i comissari Roger Goodell van fer un pas més enllà fent una donació massiva de 175.000 dòlars a MVP: Fusioning Vets and Players.\nGlazer va anunciar la donació durant l'espectacle de diumenge mentre estava envoltat per cadets de West Point. Segons va explicar, MVP tenia quatre ubicacions, però la donació de la lliga i Goodell va permetre obrir un cinquè. La iniciativa es dirigiria a la ciutat de Nova York.\nMVP, fundada per l’informat de la NFL Jay Glazer i l’antiga Green Beret Nate Boyer, té com a objectiu connectar veterans de combat i esportistes professionals a través de la forma física i la comunitat. Els implicats es reuneixen a les instal·lacions i s’enllacen mitjançant entrenaments, així com debats oberts sobre la seva vida.\nUna publicació compartida per Jay Glazer (@jayglazer) l'11 de novembre de 2019 a les 11:39 PST\n'Somia realitat, Nova York arribem per TU !!! Orgullós d’anunciar que @NFL i el comissari Roger Goodell personalment han fet una donació massiva a la nostra fundació @mergingvetsandplayers perquè obrim una sucursal a Nova York ”, va escriure Glazer a Instagram. 'Aquesta serà la nostra cinquena ubicació. No podria estar més orgullós de poder no només estalviar, sinó empoderar-me i créixer amb el meu nou equip de guerrers del camp de batalla, el camp de futbol, l'anell, la gàbia, la pista, etc. '\nOriginalment creat el 2015 Glazer i Boyer, MVP té l’objectiu de proporcionar un propòsit tant als militars com als atletes un cop retirats els seus uniformes. La parella va veure individus d'ambdues vies que lluitaven per adaptar-se una vegada que la seva tribu ja no els envoltava. En fusionar els dos grups, es creu que aquests guerrers utilitzaran les seves forces, experiència i habilitats per desbloquejar tot el seu potencial.\nAquests esdeveniments tenen una durada aproximada de 2,5 hores amb la primera part dedicada a l'entrenament. El Huddle arriba immediatament després que els atletes i els veterans s’asseuen i discuteixen les seves cicatrius, els seus reptes de salut mental i qualsevol altra cosa que tractin actualment.


Castelló compra la parcel·la que permetrà connectar amb nou pont sobre el riu Sec els barris de Crèmor i del Raval Universitari - Valencia Noticias\n10 de enero de 2017 by pressvalencia\tNo Comments\tL’alcaldessa Amparo Marco destaca que aquesta connexió facilitarà l’ús de serveis públics i equipaments en ambdues zones\nL’alcaldessa de Castelló, Amparo Marco, ha signat l’adquisició de la parcel·la que permetrà construir un nou pont sobre el riu Sec “amb l’objectiu de connectar els barris de Crèmor i del Raval Universitari de manera que facilite la disposició de serveis públics i equipaments urbanístics pels habitants d’ambdues zones, que ara es veuen separats pel llit del riu i obligats a una marrada notable”.\nLa parcel·la ocupa una superfície d’uns 4.700 metres quadrats i està situada entre la carretera de l’Alcora i el llit del riu Sec, en la confluència amb la quadra del Saboner. Aquest nou pont pel Sud-est sobre el riu Sec està contemplat en les previsions de tot el planejament futur donada la seua importància “per a cosir la ciutat i que el riu Sec deixe de suposar una barrera per a dos barris tan pròxims com Crèmor i el Raval Universitari”, ha subratllat la primera edil.\nL’Ajuntament de Castelló ha destinat una partida d’un poc més de 440.000 euros per a l’adquisició d’aquesta parcel·la atès que era requisit necessari per a possibilitar la futura construcció de la passarel·la sobre el riu Sec. “Des del Govern Municipal, tal com ha reiterat el regidor d’Ordenació del Territori, Rafa Simó, apostem per un microurbanisme que ajude a desenvolupar la ciutat consolidada”, segons Amparo Marco, qui a més ha insistit que “amb infraestructures com aquesta no solament cosim la ciutat sinó que possibilitem que dos barris densament poblats puguen beneficiar-se mútuament dels serveis públics i equipaments que disposen”.\nEl nou Pla General, ara en fase prèvia de redacció, també contempla aquesta nova connexió sobre el riu Sec. Veïns i veïnes podran traslladar les seues propostes a l’àrea d’Urbanisme de l’Ajuntament de Castelló per a concretar el desenvolupament d’aquesta plataforma en la reunió convocada el 20 de febrer a les 18.00 en el col·legi Jaume I. Aquest procés participatiu per a acostar el Pla General als barris està permetent que ciutadans i ciutadanes facen arribar les necessitats dels seus barris i contribuïsquen així a definir el nou model de ciutat per als pròxims 20 anys.\nLes primeres quatre reunions sobre el Pla General s’han celebrat al desembre i han abordat el planejament urbanístic en el casc urbà del Grau, la zona de Ronda Magdalena-Estadi; el centre històric de Castelló i l’Hospital Provincial. A partir del dilluns 23 de gener es reprenen les reunions “en les quals no és necessari ser tècnic o especialista en urbanisme, sinó un veí preocupat pel seu barri i interessat a participar en el disseny del Castelló dels pròxims 20 anys i, per tant, en la ciutat en la qual va a desenvolupar la seua vida o en la qual van a créixer els seus fills o els seus néts”, tal com ha destacat el regidor d’Ordenació del Territori, Rafa Simó. Totes les reunions i les zones en les quals s’ha dividit el Pla General poden consultar-se en www.plageneralcastello.es.\nValencia noticias , licencia Creative Commons\tAcceder - Diseño Jose Cuñat - Designed by Gabfire Themes Leer entrada anteriorEl PP pide a Compromís que el recorte de plazas de EOI impuesto por Marzà no afecte a BurrianaMontagut (PP): "Es triste que quienes deberían luchar por lograr una Escuela Oficial de Idiomas comarcal no solo la ignoren...Cerrar


04 de de març del 2021. 23:07\nLa setmana ve forta per al Barça. Va començar amb la detenció de l’expresident, va seguir amb la remuntada que val una final de Copa i acabarà elegint democràticament la junta que haurà de portar les regnes de la travessia del desert que li espera al club.\nEl sobresalt de la detenció de Bartomeu per part dels Mossos, al costat de la seva mà dreta Jaume Masferrer, acompanyats inicialment de Grau i Gómez Ponti, va despertar dubtes. ¿Casual o causal que succeís a pocs dies de les eleccions, quan el cas mal anomenat Barçagate havia sigut destapat fa ja un any per la cadena SER? ¿Per què ara? ¿A qui beneficia?\nProbablement a cap dels dos candidats que es jugaran la presidència. Tots dos estan clarament als antípodes de Bartomeu. I segons es van filtrant detalls del modus operandi de la trama, pitjor pinta té la cosa. Per això els socis tenen una enorme responsabilitat, encara més si es pot, en aquestes eleccions a la presidència d’un club fa una dècada que està judicialitzat.\nNetejar la imatge\nToca canviar el model, una frase que està de moda però que convé portar a la pràctica a consciència perquè sigui una nova i saludable manera de fer les coses i de portar el club l’encarregada de netejar a fons la imatge del FC Barcelona. Que el «Més que un club» no sigui una frase pintada als seients, buida de significat.\nRespectant la presumpció d’innocència i la tasca de la jutge, que decidirà si hi ha delicte o no, provat està que es va contractar I3 Ventures per monitoritzar les xarxes socials i, diguem-ne, enaltir la figura de Bartomeu difamant tots aquells crítics cap a la figura del president. Incloent-hi jugadors, familiars, periodistes i fins i tot exdirectors de comunicació del club...\n¿Qui havia de dir que aquest president de perfil baix, de discurs educat i respectuós, fins i tot políticament correcte en temps de tempesta política, bon amfitrió a les llotges, sense estirabots en públic, estaria tan preocupat per la seva imatge i per difamar els seus ‘haters’ a qualsevol preu?\nVist això, renovar Leo Messi sembla secundari. El Messi que necessita el Barça ha d’asseure’s a la llotja des de dilluns.\nVot a Zidane\n«Al lloro, que no estem tan malament»


12 febrer, 2020 Josep Lluís Vidal 0\nLlavaneres enceta la quarta edició dels pressupostos participatius\n11 febrer, 2020 Josep Lluís Vidal 0\nEls pressupostos participatius de Sant Andreu de Llavaneres ja han començat a caminar. El calendari previst per a les diferents fases del procés participatiu és del 5 de març al 21 de maig. L’objectiu és implicar la ciutadania per tal …\n75 detinguts per robatoris a Mataró durant el gener\n8 febrer, 2020 Josep Lluís Vidal 0\nUn operatiu conjunt dels Mossos d’Esquadra i la Policia Local de Mataró ha permès la detenció de 75 persones durant el mes de gener per robatoris. La xifra ha augmentat en 25 detencions respecte al gener de l’any passat. De …\nDescarrilament d’un tren a Arenys de Mar sense ferits\nUn tren de la línia R1 de rodalies que anava en direcció Barcelona ha patit un descarrilament en el seu primer eix a Arenys de Mar aquest divendres al vespre. Els fets han passat cap a tres quarts de vuit del …\nA presó per una presumpta agressió masclista a Mataró\nLa policia local de Mataró ha detingut un home com a presumpte autor d’una agressió masclista amb resultat de lesions molt greus. Els fets van passar ahir dijous poc abans de les vuit del vespre quan un home va trucar …\nLa policia local del Masnou deté dos homes que intentaven robar en un estanc de Vallromanes\nLa policia local del Masnou ha detingut dos homes que van intentar robar en un estanc de Vallromanes (Vallès Oriental) i que van fugir sense el botí. Es tracta de dos veïns de Barcelona (Barcelonès) i Montornès del Vallès (Vallès …\nPineda demana millorar la connexió de bus entre l’Alt Maresme i Girona\nL’alcalde de Pineda de Mar, Xavier Amor, ha demanat a la Generalitat una ampliació dels horaris de la línia d’autobús regular entre l’Alt Maresme i Girona. Amor ha traslladat aquesta petició al delegat del Govern de la Generalitat, Julià Fernàndez, …\nUn detingut a Premià de Mar per cometre estafes amb el mètode ‘phishing’\n5 febrer, 2020 Josep Lluís Vidal 0\nEls Mossos d’Esquadra han detingut un veí de Montgat de 22 anys com a presumpte autor d’un delicte d’estafa amb el mètode phishing. Es coneix com a phishing la simulació d’un web d’una marca coneguda -bancs, grans superfícies o serveis …\nMor l’exregidor de l’Ajuntament de Mataró Remigio Herrero\n4 febrer, 2020 Josep Lluís Vidal 0\nAquest dimarts s’ha conegut la mort a Barcelona de l’exregidor del PSC a l’Ajuntament de Mataró Remigio Herrero a l’edat de 69 anys. Herrero ha mort a causa d’un ictus, segons informa Mataró Audiovisual. Herrero va ostentar diversos càrrecs durant …\n« 1 … 49 50 51 … 107 »


Inici > A favor de la caritat\nPer Ramon Bassas. Dm, 10/03/2020\nEstic una mica fart d’un tòpic que també és meu. Com tots els tòpics, la seva repetició acrítica el converteix en fals. Sento una entrevista de fa uns anys un gurú sobrevalorat de casa nostra dient “la caritat és humiliant perquè s'exerceix de dalt a baix. La solidaritat és horitzontal”. Oriol Ponsatí-Murlà, a la seva recent L’avarícia  (Fragmenta, 2019), confronta dues definicions de diccionari de “solidaritat”. En una és una “adhesió circumstancial a la causa o empresa d’altri” i en l’altra una “entera comunitat d’interessos i responsabilitats”, de manera que en la primera els altres són fora de la comunitat i el l’altra, almenys en teoria, ja són dins, ja són “dels nostres”. Certament, vist així, és preferible l’accés universal als serveis i als recursos que dependre de la bona voluntat dels qui els atresoren. Més encara, és immoral que els atresorin mentre hi ha qui no hi té accés. Fins aquí, d’acord.\nEl problema és quan baixem a la realitat. El primer problema és el nosaltres, els contorns de la comunitat, no sempre homogenis (culturalment, nacionalment, ètnicament…). El segon és que no estem sols; el que passa més enllà d’aquests contorns ens concerneix. I el tercer és que “fins i tot en la societat més justa”, com deia el Papa Benet XVI a Deus caritas est  (Claret, 2006), “sempre hi haurà sofriment que necessiti consol i ajuda. Sempre hi haurà solitud” i la comunitat (o l’Estat) mai pot proveir el que aleshores més necessita qualsevol ésser humà, “una entranyable atenció personal” aquí i ara.\nPublicat a la revista Foc Nou  (gen-març 2020)\nIl·lustració: Adolphe Bouguereau, fragment de La Caritat, (1878), Smith College Museum of Art, Northampton, Massachusetts (EUA).\nURL d'origen: https://www.catalunyareligio.cat/ca/blog/roba-estesa/favor-caritat-254501


TURISME RECUPERACIÓ DEL SECTOR\nLes reserves augmenten un 5% respecte al 2013 gràcies a la recuperació del turisme interior\nBarcelona“Si les condicions meteorològiques acompanyen, serà la millor Setmana Santa des del 2010”. Ho assegura Juan Antonio Duro, professor de la Universitat Rovira i Virgili de Tarragona i expert en turisme. Els dos motius principals d’aquestes previsions són la bona resposta dels visitants estrangers -bàsicament francesos, alemanys i britànics- i, sobretot, la recuperació del turisme interior. “El turista de proximitat que en els últims anys s’ha quedat a casa sortirà i el que triava destins internacionals es canalitzarà cap a Catalunya per reduir despeses”, assegura Duro.\nHi ha diversos factors que han portat aquesta recuperació: els brots verds de l’economia espanyola; tres mesos sense cap festiu; que les vacances caiguin en el mes d’abril i, per tant, augmenti la probabilitat que faci més bon temps; les agressives ofertes dels establiments, i la incertesa política de les destinacions turístiques que competeixen amb Catalunya, com Turquia i Egipte. Segons Duro, una altra clau que indica aquesta recuperació són les dades d’ocupació hotelera registrades a Catalunya entre el gener i el febrer. En aquests dos mesos ha augmentat un 6,8% el nombre de viatgers: entre els espanyols l’increment ha estat del 5,9% i entre els estrangers d’un 7,8%. També han pujat les pernoctacions en un 7,3% (un 5,8% de turisme intern i un 8,2% de l’internacional). “Les dades de Setmana Santa són un bon senyal del que passarà durant la temporada d’estiu, per tant tot apunta que el 2014 serà bastant bo tot i les incògnites de certs mercats, com el rus”, pronostica el professor de la Universitat Rovira i Virgili.\nTot i l’augment del turisme interior, durant aquestes vacances es continua optant per contractar tres nits, des del Divendres Sant fins al Diumenge de Pasqua. “No deixa de ser un cap de setmana llarg”, indica el president de l’Associació Turística d’Apartaments de les comarques gironines, Marc Piferrer. Un estudi del portal del grup HomeAway confirma aquesta dada del sector turístic i quantifica l’estada mitjana del turista estatal en un establiment vacacional en 3,1 dies, una dècima menys que l’any passat. Aquesta reducció també afecta el turisme estranger, que passa d’una mitjana de 4,2 dies el 2013 a només 3,6 aquest any. L’altra tendència que també s’ha detectat en els últims dos anys és que el turisme nacional, tal com ja fa l’internacional, s’ha sumat a la contractació de paquets turístics tancats. “És una mesura per tenir controlat el preu del viatge i alhora per poder allargar més dies l’estada”, explica Duro.\nLa platja guanya\nLa Generalitat també es mostra optimista davant d’aquesta Setmana Santa. Tot i que des de la conselleria d’Empresa i Ocupació no es fan mai previsions, el conseller, Felip Puig, sí que va augurar durant el Saló Internacional del Turisme a Catalunya una “bona temporada”. De moment les agències de viatges han registrat un augment del 5% de les reserves. “Després d’una baixada de cinc anys consecutius i de tocar fons, finalment s’ha començat a remuntar”, explica el president de l’Associació Catalana d’Agències de Viatges Especialitzades (ACAVe), Martí Serrate. El principal motiu d’aquesta remuntada, segons Serrate, és que la gent ha deixat de tenir por a perdre la feina després de sis anys de crisi. “Ara aposta per dedicar una part del seu pressupost a les vacances”, indica Serrate. Segons l’ACAVe, que té més de 500 associats, els destins de proximitat més sol·licitats són el litoral català -tot i que la majoria d’estacions d’esquí mantindran les instal·lacions obertes-, la costa andalusa, les Balears i les Canàries. També han augmentat les reserves en destins de mitjana distància, bàsicament capitals europees, i en els de llarga, com Nova York i el Canadà. “La modalitat de viatge que més ha pujat és la dels creuers, en algunes agències fins a un 25%”, diu Serrate. A Barcelona ciutat es preveu una ocupació hotelera del 70% durant tota la setmana i d’un 80% les nits del Divendres i el Dissabte Sant i el Diumenge de Pasqua, segons el Gremi d’Hotels de Barcelona.\nA Lleida s’imposa l’esquí\nA Lleida, on estarà en servei un 85% de l’oferta hotelera, es preveu arribar al 80% d’ocupació entre el Divendres Sant i el Dilluns de Pasqua, i un 40% entre el Diumenge de Rams i el Dijous Sant. On més turistes es concentraran és a les estacions d’esquí -Baqueira Beret, Boí Taüll i Espot Esquí-, que tancaran la temporada quan acabin aquestes vacances. El visitant de Lleida serà bàsicament català, seguit de turistes valencians, madrilenys, andalusos i francesos.\nA Tarragona, a la zona entre Salou, Cambrils i la Pineda, obriran el 82% dels hotels -un 25% més que en el mateix període de l’any passat- i es preveu un augment d’entre un 10% i un 15% de visitants respecte a l’any passat entre el Dijous Sant i el Dilluns de Pasqua. La nit més forta serà la de dissabte, quan es preveu que s’arribi quasi a la plena ocupació. Al Pirineu gironí, els hotelers de la Cerdanya confien arribar al 85% d’ocupació les nits del Divendres i el Dissabte Sant, mentre que el Diumenge de Pasqua ja baixarà fins al 70%. Pel que fa a la Costa Brava centre, els hotels superaran el 80%.\nEl sector turístic també preveu un increment de visitants estrangers a Catalunya aquests dies. Els països emissors més importants seran, com és habitual, França, Alemanya, Anglaterra, Holanda, Rússia i la Xina.\nOperació sortida amb 500.000 cotxes\nEl Servei Català de Trànsit preveu que entre ahir a la tarda i avui al migdia hauran sortit de l’àrea metropolitana de Barcelona uns 500.000 vehicles, en la primera fase de l’operació sortida. Per a la segona, prevista per dijous i divendres de la setmana que ve, Interior calcula que en sortiran uns 400.000. Tot i així, Trànsit també prediu que la tornada serà “esglaonada”. Pel que fa al dispositiu policial per a aquests dies festius, el conseller d’Interior, Ramon Espadaler, va explicar ahir que els Mossos d’Esquadra destinaran més de 2.000 agents a les carreteres, i que seran “estrictes” i “visibles”. La policia preveu fer un miler de controls d’alcoholèmia i de drogues, perquè han notat un repunt dels accidents per aquest motiu. Espadaler es mostrava preocupat per “un punt de relaxació en coses que haurien d’estar superades” que assegura que nota en els conductors, i que es pot transformar en greus accidents. El conseller es referia al fet que en els últims accidents de trànsit els conductors no portaven posat el cinturó de seguretat i fins i tot “en els dos últims accidents hi havia uns nivells d’alcoholèmia exagerada”, va dir, de la mateixa manera que també es percep un augment de la velocitat a les carreteres. Fins ara l’any 2014 han mort a les carreteres 31 persones, el mateix nombre que l’any passat per aquestes dates.


El BCE manté sense canvis els estímuls però accelera el ritme de les compres de bons\nLagarde preveu que la incertesa sobre el futur de l'economia es mantindrà durant mesos\nImatge de la seu del BCE a Frankfurt. DANIEL ROLAND / AFP\nEl Banc Central Europeu ha decidit mantenir inalterada la seva política d'estímuls monetaris per frenar els efectes negatius de la pandèmia sobre l'economia de la zona euro. Així doncs, l'ens monetari manté el programa de compra massiva de deute públic d'1,85 bilions d'euros, que s'estendrà com a mínim fins al març del 2022 i que se suma als 20.000 milions mensuals del programa habitual d'adquisició de bons que el banc ja tenia en funcionament abans de l'esclat del covid-19. No obstant, el BCE accelerarà el ritme de compres en comparació amb els primers mesos d'aquest any per injectar més liquiditat a l'economia.\nEn la roda de premsa posterior al consell de govern de la institució d'aquest dijous, la presidenta del BCE, Christine Lagarde, ha assegurat que, a causa de la pandèmia i del lent ritme de vacunació al continent, la "incertesa" sobre el futur de l'economia de l'Eurozona continua sent molt alta, especialment a curt termini, malgrat la "perspectiva positiva" que manté el BCE sobre el futur a més llarg termini.\nÉs per això, i per la "persistència" dels contagis de coronavirus a Europa, que el BCE ha decidit ampliar el nivell de compres de bons mensuals que du a terme, tot i que sense explicitar en quina quantitat. Aquests programes de compres tenen com a objectiu injectar liquiditat, a través de les entitats financeres, a l'economia real perquè, que amb més diners disponibles, consumidors i empreses incrementin la seva activitat i augmentin la despesa i les inversions.\nEn les dues setmanes precedents a la reunió d'aquest dijous, l'organisme havia rebaixat el ritme d'adquisicions i anteriorment ja havia anunciat que potser no gastaria tot el paquet d'1,85 bilions disponible mentre duri la pandèmia. Aquesta desconnexió entre la política real del banc i la retòrica favorable als estímuls havia creat dubtes als mercats de deute públic i havia provocat que els interessos del deute dels països de l'euro pugessin lleugerament.\nPerò amb l'anunci d'aquest dijous els interessos dels bons europeus han tornat a caure. El bo alemany a 10 anys, el de referència a Europa, ha passat del -0,33% al -0,37%, mentre que l'italià ha perdut 0,1 punts percentuals, fins al 0,57%. El bo espanyol ha passat del 0,34% al 0,29%.\nPer aquesta mateixa raó Lagarde també mantindrà en mínims històrics els tipus d'interès bàsics (al 0%) i l'anomenada barra lliure a la banca, que permet a les entitats financeres obtenir liquiditat a interessos molt baixos. Aquestes dues mesures serveixen per abaratir el crèdit per a famílies i companyies.\nMés inflació, però per sota del màxim\nEntre la millora a més llarg termini de l'economia europea i la política agressiva d'estímuls que du a terme, el BCE espera que els preus augmentin més del previst al desembre. Concretament, espera una taxa d'inflació per al 2021 de l'1,5%, mig punt percentual per sobre dels pronòstics del banc a finals d'any, mentre que per al 2022 augura un increment dels preus de l'1,2%, una dècima més.\nLa política del BCE té com a únic mandat mantenir la inflació propera però per sota del 2%, per la qual cosa no compliria l'objectiu ni aquest any ni el següent. Això permet a l'organisme mantenir les polítiques d'injeccions de liquiditat sense por, a priori, que la inflació es dispari. Els economistes i els membres més conservadors (els anomenats falcons) del BCE, sobretot alemanys, neerlandesos i austríacs, critiquen la política del BCE des de temps de Mario Draghi perquè consideren que pot fer créixer els preus massa ràpid, una hipòtesi que no s'ha materialitzat ni a Europa ni en altres països (com el Japó, els Estats Units o el Regne Unit), on els bancs centrals han posat en marxa estímuls encara més agressius que els del BCE.\nBanc Central Europeu Christine Lagarde política monetària estímuls


50 milions passats per aigua en inundacions. Com indemnitza el Consorcio? – Quien se asegura siempre tiene - Quien se asegura siempre tiene\nUtilitzem cookies pròpies i de tercers per realitzar anàlisis de l'ús i mesura del nostre lloc web per millorar els nostres serveis. Si continueu navegant, considerem que accepta el seu ús. Podeu canviar la configuració o obtenir més información.\n50 milions passats per aigua en inundacions. Com indemnitza el Consorcio?\nAquest estiu ha passat per aigua Espanya. Les pluges i els desglaços més greus han provocat inundacions en diferents punts d’Espanya. El Consorcio de Compensación de Seguros ha rebut 9.296 sol·licituds d’indemnització per valor de més de 50 milions d’euros.\nLes persones qui tinguin contractada una assegurança, tant les que en són beneficiàries com les terceres perjudicades.\nEn quants dies cal sol·licitar la indemnització?\nEn 7 dies, i com més aviat millor. Com a corredoria d’assegurances, nosaltres ens en podem encarregar si ets client nostre. Facilitem al Consorcio les dades de la pòlissa, la persona prenedora i la persona assegurada, i juntament amb tu, especifiquem els danys i facilitem un número de compte per ingressar la indemnització corresponent.\nAl pèrit cal lliurar-li…\nEls pressupostos i les factures de reparació, la còpia de la pòlissa i el rebut de l’últim pagament.\nGuarda els béns que s’han fet malbé i, si pots, fes-ne fotos abans de retirar-los.\nEl pèrit diu que hi ha infraassegurança, què significa?\nQue el capital assegurat és inferior que el valor real dels béns afectats. Si el valor declarat és inferior al valor real, la indemnització també serà inferior als danys causats, ja que aquesta es calcula de manera proporcional al valor declarat. Revisa la teva pòlissa i si creus que hi falta capital, comenta’ns-ho.\nEl Consorcio indemnitza la pèrdua de beneficis?\nQuan són conseqüència dels danys directes, sí. Però aquesta cobertura hi ha d’estar inclosa.\nConfia en les teves assegurances, confia en nosaltres i recorda que has de tenir sempre totes les pòlisses actualitzades; assegura el valor real dels teus béns.\n“Yo tengo un chiringuito a orillas de la playa, lo tengo muy bonito y espero que tú vayas”. Georgie Dann no va inventar El Chiringuito\nLes tres assegurances amb premi en la declaració de la renda són...\n“Del bon veí surt el bon amic”\nL’assegurança del Mobile no va incloure coronavirus\nEl motorista és de vidre\nAssegurances d'Empreses / Pimes\nAssegurances de Bicicletes\nAssegurances de Caça\nAssegurances de Cancel-lació d'Esdeveniments\nAssegurances de Defuncions\nAssegurances de Dispositius Mòbils\nAssegurances de Drones\nAssegurances de Espectacles\nAssegurances de Segrest i Rescat\nPeríode de Gràcia\nValor a Nou\n« “Que feliços els espanyols, que diuen vino de venir igual que vino de beure”\n“Qui menja amb seny, per la seva salut procura” i amb una assegurança de salut la cura »\nComparteix el butlletí:\nBaixa els butlletins en PDF


'Merlí' s'acomiada amb 620.000 espectadors,el millor resultat de la seva història - Empordà\nEl final inesperat de la sèrie més exitosa de la graella de TV3 revoluciona les xarxes\n16·01·18 | 08:43\n— Merlí TV3 (@MerliTV3) 15 de enero de 2018\nLa tercera temporada de "Merlí" ha reunit una mitjana de 513.000 espectadors, amb una quota del 17,5%. El més vist ha estat l´últim capítol de la temporada i de la sèrie, el que es va emetre ahir amb el títol "Merlí Bergeron".\n"Merlí", a més, ha traspassat fronteres. Ha estat adquirida per ETB del País Basc, que la doblarà a l´euskera, també per Netflix Espanya i Llatinoamèrica, Canal+ Famille a França, Movistar a Espanya, Filmin a Espanya i La Sexta a Espanya.\nAudiències digitals de "Merlí" d´ahir\nL´últim capítol de la sèrie el van seguir en directe per internet 23.727 usuaris i l´especial "La nit de Merlí" el van seguir en directe per internet 20.327 usuaris. En aquest moment, l´últim capítol de "Merlí" ja supera les 60.000 reproduccions a la carta.\nI pel que fa a les xarxes socials, segons dades de Kantar Media, "Merlí" va ser ahir el segon programa més comentat a Espanya, amb 17.304 piulades. El minut de més tuits va ser a les 22.49, amb 360. L´etiqueta #FinalMerlíTV3 va ser "trending tòpic" a Espanya durant 8 hores i 40 minuts i va arribar a ser "trending tòpic" mundial durant 2 hores i 40 minuts.\nLa suma de tots el vídeos a la carta de totes les temporades, amb les emissions i reemissions corresponents, des del setembre del 2015 fins ahir ha estat de 10,2 milions de reproduccions. El capítol més vist durant aquest tres anys ha estat el primer capítol, "Els peripatètics", amb 364.000 reproduccions.\nDel 18 de setembre al 16 de gener, la tercera temporada de "Merlí" ha liderat el rànquing de programes més vistos a la carta tots els mesos d´aquest període, excepte al mes d´octubre, que va quedar segon, darrere de "Polònia". En total, s´han fet 2,8 milions de reproduccions de vídeos. El capítol més vist és "Walter Benjamin (capítol 27)", amb 266.000 reproduccions. La mitjana setmanal de la temporada és de 135.00 usuaris únics i 222.000 reproduccions.\nDel 14 de setembre al 20 de desembre del 2015, la primera temporada de "Merlí", la mitjana setmanal de vídeos a la carta vistos va ser de 64.000 usuaris únics i 138.000 reproduccions. I durant el període s´han fer 2,1 milions de reproduccions de vídeos.\nI segons les dades de Kantar Media sobre l´audiència social de Twitter, en la tercera temporada es van fer 87.300 missatges que van obtenir 19,2 milions d´impressions. En la segona temporada es van fer 131.400 missatges que van obtenir 20 milions d´impressions. I en la primera temporada es van fer 40.700 missatges que van obtenir 5 milions d´impressions.


Barcelona | enJason blog | Àlex Castells\nfebrer 2, 2014 · 9:51 pm\nPassant un diumenge respirant Mundial de bàsquet, només una mica\nBarcelona és, per uns dies, la capital mundial del bàsquet. La raó: el sorteig del mundial que se celebrarà del 30 d’agost al 14 de setembre a sis ciutats espanyoles (Madrid, Barcelona, Gran Canària, Bilbao, Sevilla i Granada). Al voltant del sorteig però, s’hi estàn celebrant algunes activitats paral·leles relacionades. I avui he decidit anar-hi a donar un cop d’ull, primer a la placeta on hi ha la font màgica de Montjuïc, i després a l’Arc de Triomf.\nA Montjuïc ens hem trobat amb un ambient una mica descafeïnat. Hi havien algunes pistes de bàsquet amb nens jugant 3×3 i una pista central on un speaker animava una mica l’ambient – i el cert és que ho ha aconseguit força. Durant una estona l’home donava la pilota a diferents persones del públic per crear una cistella “impossible” – llençar la pilota a la cistella d’una forma genuina. I s’ha de dir que jo ho he provat amb un llançament passant-me la pilota per darrere, fracassat estrepitosament en el meu intent (no he tocat ni el cèrcol).\nDesprés hem anat a la zona del l’Arc de Triomf, on havíem de trobar-nos amb alguna activitat a la pista que havien montat i també visitar el petit museu itinerant. Però fracàs total al primer intent, ningú a la pista i museu tancat fins a dos quarts de cinc. Així que per fer temps i amb el dia radiant que feia, hem anat a donar una volta pel parc de la Ciutadella, on ens hem trobat amb el típic grup ballant breakdance. Caminant caminant hem anat a parar al parc de l’Estació del Nord, on m’ha cridat l’atenció una batalla d’espases – el friquisme portat a l’extrem.\nDesprés, com que ens ha vingut la gana i jo ja ho sabia, hem anat a fer un entrepà i unes braves a un bar molt a prop del parc, el Bar Lugo. Havia anat a parar per casualitat fa un temps en aquest bar, a fer unes braves que em van agradar molt. I avui tampoc m’han decepcionat. Els entrepans també els fan bé però les braves són millors, naturals i amb una bona salsa amb aquell punt picant que tan m’agrada. Parlant amb l’amo, ens ha explicat que tenen molt èxit i que en Jordi Évole hi acostuma anar de vegades. El gran Jordi Évole.\nJa a l’Arc de Triomf hem pogut disfrutar, aquest cop si, d’una petita demostració de freestyle i del petit museu itinerant que han montat per l’ocasió. Un espai que bé val la pena visitar (teniu temps fins demà dilluns) i on a la primera foto de dalt em podeu veure entremig de dos monstres del bàsquet, a la següent intentant una elegant safata, i més avall és el meu peu el que podeu veure, junt amb el d’en Kevin Durant.\nEn general, poc ambient i molt poc ressò entre els barcelonins, en un cap de setmana on Barcelona està sent la capital del bàsquet i, malgrat que molts no se n’han ni enterat, jo no he volgut deixar l’ocasió d’anar-hi a donar un cop d’ull. Perquè jo no sóc una persona de batalla d’espases. Jo sóc de bàsquet. I ara també, com en Jordi Évole, de braves del Bar Lugo.\nFiled under Barcelona, Bàsquet\ngener 2, 2014 · 2:00 am\nPassant el Cap d’Any a Montjuïc, envoltat de turistes\nAhir vaig passar el Cap d’Any a la festa que es va organitzar a Montjuïc, junt amb moltíssima gent més (diuen que vam ser uns 70.000).\nSempre m’ha agradat això de celebrar el Cap d’Any en un espai exterior d’una gran ciutat. Encara que només n’he celebrat dos anys així – fa uns anys a la plaça major de València i un altre any a la zona de la Torre Agbar.\nAixí que sóc dels que agraeixo que s’hagi començat a organitzar una festa així a Barcelona. Per promoure la ciutat com a lloc per passar el Cap d’Any. Però també pels que ens agrada celebrar-ho aquí d’aquesta forma.\nVam arribar que devien ser les 11 i ja estava tota l’avinguda Maria Cristina plena de gom a gom. Pensava trobar-me turistes i autòctons a parts iguals. Però per la meva sorpresa, la majoria eren turistes -molts italians.\nVa ser curiós estar celebrant el Cap d’Any a la teva ciutat i estar envoltat de turistes. És un fenomen digne d’estudi, sens dubte. Però està força clar el tema cultural. Aquí estem acostumats a celebrar el Cap d’Any a casa, davant la televisió, ja sigui amb amics o família.\nVa estar bé que et donessin una bosseta amb els 12 grans de raïm. I també que no hi hagués cap problema en portar ampolles de cava i demés.\nLlàstima que al no arribar dels primers, ens vam haver de quedar per la meitat. I no vam veure de gaire aprop l’espectacle dels Comediants. L’any que ve hi anirem més d’hora.\nUna torre humana dels Castellers de Sants, amb el sortidor de color vermell com a teló de fons. L’Èsser del Mil•leni, de 15 metres d’alçada i amb unes 100 persones dins. I per acabar, el castell de focs.\nPer molts anys de celebrar el Cap d’Any a l’aire lliure. A Barcelona o allà on sigui.\nDesembre 20, 2013 · 2:51 pm\nVídeo promocional d’una nova discoteca de Barcelona\nM’ha agradat aquest vídeo promocional d’una nova discoteca de Barcelona.\nTrobo que el ritme de les escenes i la música combinen molt bé.\nI l’estil aquest desenfadat i gens pretenciós l’he trobat atractiu i encertat, almenys pel públic a qui va dirigit.\nA vegades val la pena fugir dels tòpics “cool” que sovint acompanyen a la majoria d’anuncis.


La Masia torna a l’escola\nArrenca el nou curs escolar i els residents de La Masia ho fan amb entorns educatius adaptats\nDilluns dia 12, és un dia marcat en vermell per les famílies amb nens i nenes en edat escolar i també pels esportistes de la categories de formació del FC Barcelona. Avui han començat les classes els jugadors i jugadores blaugranes, de primària, secundaria i batxillerat i especialment els residents de La Masia que han tingut les primeres classes en el dia d’avui.\nL’educació és fonamental\nDins dels més de 600 esportistes que té el FC Barcelona en les seves categories de formació, la formació escolar i el rendiment esportiu van lligades de manera conjunta dins del projecte Masia 360 i amb els objectius de que els joves esportistes arribin a tenir una carrera dual, esports i estudis, de cara a llaurar-se el seu futur.\nPer poder combinar les dues facetes els residents a La Masia combinen les classes d’ESO a l’escola Lleó XIII en torn matinal i per la tarda els alumnes de batxillerat, que molts d’ells ja tenen entrenaments matinals, realitzen els seus estudis previs a la universitat a les instal·lacions de La Masia, on 35 esportistes segueixen els cursos de primer i segon de Batxillerat.\nTots ells, residents i no residents a La Masia, han començat avui les classes i a més a més 49 són els jugadors de formació que estan realitzant estudis universitaris.


El llibre LF “La princesa malalta”, Premi Crítica Serra d’Or | Alf\nEl llibre LF “La princesa malalta”, Premi Crítica Serra d’Or\nEl llibre de Lectura Fàcil “La princesa malalta” ha rebut el Premi Crítica Serra d’Or en l’apartat de literatura infantil. El llibre ha estat seleccionat per tenir un “text acurat i renovador” i per la qualitat de les il·lustracions, obra de Rebeca Luciani. Les autores Maica Bernal i Carme Rubió van recollir el premi a l’acte de celebració el dimecres 4 de maig.\nEl llibre, de l’editorial Publicacions de l’Abadia de Montserrat, és una adaptació d’un conte popular dels Andes i s’ha publicat dins de la col·lecció “Dones protagonistes”. Aquesta col·lecció es basa en contes on noies i dones amb diferents qualitats en són les protagonistes.\nEls Premis Crítica Serra d’Or distingeixen cada any les millors obres publicades en llengua catalana de literatura i assaig, recerca, teatre i literatura infantil i juvenil. No tenen dotació econòmica. Consisteixen en la proclamació del veredicte i en el lliurament d’una serreta d’or de solapa en concepte de distinció.


Descobreixen un fong gegant (890 hectàrees) i més vell que Matusalem (2.500 anys)\nUn equip de la Pacific Northwest Research Station de La Grange, dirigit per Catherine Parks, acaba d'identificar l'ésser viu més gran i un dels més vells del món, un fong semblant a un embull de cordes que ocupa 890 hectàrees al subsòl d'Oregon. Es creu que té almenys 2.500 anys, però en podrien ser més, fins i tot el doble o el triple.\nAquest fong, denominat pels científics Armillaria Ostoyae, ix ocasionalment a la superfície en forma de bolets daurats, comestibles però poc saborosos. Però això és només la punta de l'iceberg. Sota terra s'adhereix a tota mena d'arrels per absorbir-ne l'aigua i els hidrats de carboni amb els quals s'alimenta. Això causa la mort dels arbres afectats, i van ser precisament els exemplars secs i les estranyes clarianes als boscos pròxims a Prairie City, una localitat d'uns 1.000 habitants a l'est d'Oregon, el que va cridar l'atenció de la Pacific Northwest. Que es tractava sempre del mateix individu ho han comprovat analitzant l'ADN de 61 mostres recollides per tota la zona.\nDe l'Armillaria Ostoyae ja se'n coneixien altres casos, però no tan grans. L'any 1992 en van trobar un entre Washington i Oregon que ocupava 600 hectàrees. Les varietats europees fins ara no passen d'unes poques hectàrees.


Gestió documental | IES CTEIB\nGESTIÓ DOCUMENTAL DEL BFP\nDocumentació necessària per gestionar el Bloc de formació pràctica\nEls documents necessaris per gestionar el Bloc de formació pràctica són:\n1. El conveni de col·laboració entre l’IES CTEIB i l’entitat esportiva col·laboradora.\n2. El programa formatiu que s’ha de desplegar a l’entitat esmentada.\n3. La relació d’alumnes que realitzen el Bloc de formació pràctica a cada entitat esportiva col·laboradora d’acord amb el programa formatiu.\nL’especial naturalesa del Bloc de formació pràctica implica formalitzar un conveni de col·laboració entre l’IES CTEIB. i cada entitat esportiva col·laboradora per poder a dur a terme el desenvolupament del Bloc de formació pràctica del nivell que correspongui dels ensenyaments esportius de règim especial, d’acord amb el programa formatiu que acordin les dues parts.\nDe forma general, s’ha d’intentar signar convenis de col·laboració amb entitats esportives col·laboradores en què es puguin desenvolupar la totalitat de les activitats formatives previstes a la programació del Bloc de formació pràctica. En cas de no poder disposar d’aquest tipus d’entitats on els alumnes puguin assolir totes les capacitats professionals corresponents al títol, s’han de signar convenis amb més entitats per tal que els alumnes puguin completar la seva formació en més d’una entitat esportiva, d’acord amb el programa formatiu que es pacti amb cadascuna d’aquestes.\nLa signatura d’aquest conveni implica per a les parts signatàries, l’obligació de conèixer totes les clàusules que s’hi estipulen i de complir-les.\nFormalització del conveni de col·laboració\nL’IES CTEIB. ha de fer servir el model de conveni de col·laboració que determini la Direcció General de Planificació i Centres Educatius. Cada vegada que l’IES CTEIB formalitzi un conveni de col·laboració amb una entitat esportiva col·laboradora cal que s’assigni un número al conveni. Els convenis han de dur números consecutius, de forma que cada nou conveni ha de dur el número següent a l’assignat al darrer que ha signat el centre.\nAquest conveni ha d’anar signat, d’una part, pel director de l’IES CTEIB., i per l’altra part, pel representant legal de l’entitat esportiva col·laboradora.\nCadascuna de les parts ha de guardar un exemplar original signat d’aquest conveni.\nDuració del conveni\nLa duració del conveni ha de ser d’un any a partir de la seva signatura. Es considera prorrogat automàticament, per períodes anuals, quan cap de les parts firmants manifesti el contrari amb una antelació mínima d’un mes abans del venciment del termini original o de cadascuna de les seves prorrogues.\nEl conveni de col·laboració vigent es pot rescindir per mutu acord entre l’IES CTEIB. i l’entitat esportiva o per denúncia de qualsevol de les parts signatàries, per alguna de les causes que figuren a continuació:\n1. Força major que impossibiliti desenvolupar adequadament les activitats programades per causes no imputables als alumnes.\n2. Incompliment de les clàusules establertes al conveni de col·laboració.\n3. Inadequació pedagògica de les pràctiques formatives o vulneració de les normes que en siguin aplicables.\n4. Incompliment molt greu del programa formatiu per part de l’entitat esportiva.\nS’ha de procurar rescindir el conveni, com a mínim, quinze dies abans de l’inici del Bloc de formació pràctica. En cas que les situacions que motiven la rescissió sobrevinguin durant la realització del Bloc de formació pràctica, la part interessada ho ha de comunicar a l’altra, al més aviat possible, per tal que es pugui atendre la formació dels alumnes amb garanties.\nEl programa formatiu consensuat entre el tutor de l’IES CTEIB. i el tutor designat per l’entitat esportiva és el conjunt d’activitats ordenades mitjançant sessions practiques que ha de realitzar l’alumne a cadascuna de les fases del Bloc de formació pràctica en l’entitat esportiva fins a completar les hores establertes per a aquest Bloc en el currículum. La realització d’aquestes activitats, inspirades en les unitats de competència del nivell corresponent de cada ensenyament esportiu, és necessària per assolir la seva capacitat professional i, a més, per proporcionar les situacions d’avaluació necessàries per a l’acreditació de la competència esmentada.\nLa programació del Bloc de formació pràctica ha de servir de base per a l’elaboració del programa formatiu.\nEl programa formatiu consensuat l’han de signar el tutor de l’IES CTEIB i el tutor designat per l’entitat esportiva i una vegada signat, ha de quedar incorporat com a annex al conveni amb l’entitat esportiva.\nEn cas que el Bloc de formació pràctica s’hagi de realitzar a més d’una entitat esportiva col·laboradora, s’ha de signar un programa formatiu amb cadascuna d’aquestes en què es concretin les activitats que els alumnes hi han de realitzar. El conjunt de les activitats previstes sumant les que figuren a cadascun dels programes formatius ha de permetre, en la mesura del que sigui possible que l’alumne implicat pugui assolir totes les capacitats professionals corresponents al títol. Les pràctiques formatives en més d’una entitat esportiva no es poden realitzar de forma simultània.\nAbans de l’inici del Bloc de formació pràctica, l’IES CTEIB. ha de lliurar una còpia del programa formatiu a cada alumne, el qual ha de signar el document que li lliuri el centre per justificar que l’ha rebut.\nQualsevol canvi en les condicions de les estades dels alumnes implica formalitzar un nou programa formatiu al qual s’ha d’ajuntar la nova relació d’alumnes.\nLa relació d’alumnes identifica les persones que han de realitzar el programa formatiu consensuat amb l’entitat esportiva col·laboradora.\nCada vegada que un grup d’alumnes hagi d’iniciar les pràctiques formatives a una entitat esportiva s’ha d’elaborar una relació d’alumnes i s’hi ha d’adjuntar el programa formatiu consensuat.\nCada relació d’alumnes que han de fer el Bloc de formació pràctica a cada entitat l’ha de signar la direcció de l’IES CTEIB. i el representant legal de l’entitat esportiva col·laboradora i, una vegada signada, ha de quedar incorporada com a annex al conveni amb l’entitat.\nLa relació d’alumnes que es formalitzi cada vegada que hagi una nova estada d’alumnes en una entitat esportiva col·laboradora, en aplicació d’un conveni signat amb anterioritat entre l’IES CTEIB. i l’entitat, ha de dur el número següent a l’assignat per a l’estada anterior en la mateixa entitat esportiva col·laboradora.\nTermini per a la formalització de la documentació relativa al Bloc de formació pràctica\nEl conveni entre l’IES CTEIB. i l’entitat esportiva col·laboradora, el programa formatiu i la relació d’alumnes han d’estar formalitzats i a disposició de les entitats col·laboradores abans que comenci el Bloc de formació pràctica.\nEls alumnes no el poden iniciar si l’IES CTEIB. i l’entitat esportiva no disposen de l’original del conveni, del programa formatiu i de les relacions d’alumnes degudament signats.\nMentre la documentació no estigui formalitzada, els alumnes es troben fora de cobertura de l’assegurança escolar.


2019 agost 08 | Federació Hostaleria de Girona\nHosteltur. Los hoteles, restaurantes y cafeterías apenas emitieron el 0,44% de todas las facturas electrónicas que se generaron en España durante los años 2017 y 2018, según datos de la empresa especializada en documentación electrónica Seres. Los expertos recuerdan que la e-factura es una pieza...\nHosteltur. Las principales patronales de los sectores de la industria, el comercio y el turismo han pedido este miércoles en una reunión con el presidente en funciones, Pedro Sánchez, la formación de un gobierno estable, a fin de abordar cuanto antes los retos y oportunidades...\nEl Punt. L’any 2018 l’activitat econòmica del sector es va situar al voltant dels 800.000 euros. Els turistes hi busquen, en general, activitat física i entorn de qualitat. L’impacte econòmic dels operadors turístics que ofereixen productes vinculats al turisme actiu a Torroella de Montgrí i a...\nEl Punt. Les nombroses propostes culturals encapçalades per la figura de Pla i la indústria del suro són els grans reclams de Palafrugell. De Calella a Aigua Xelida, la natura i el paisatge enganxen tots els visitants. Palafrugell va veure néixer i va gaudir de molt...\nEl 58% de les pimes diuen que no han patit per l’increment de l’SMI\nDiari de Girona. Més de la meitat de les empreses creuen que les vendes són millors que fa un any Els elevats costos laborals, la feblesa del mercat intern, els baixos preus de venda i la manca d'oferta de treballadors especialistes són els principals reptes,...\nCompres, música i oci al Summer Market La Industrial de s’Agaró\nDiari de Girona. S'Agaró estrena avui el Summer Market La Industrial, que estarà situat al parc de Sant Ramon fins el proper diumenge, 11 d'agost. Es tracta d'una proposta lúdica amb el lema «Let's make it a classic» i busca gaudir de les tardes d'estiu...\nDiari de Girona. Puigcerdà s'ha fet un lloc en el panorama formatiu musical d'alt nivell amb l'organització del Puigcerdà Music Festival. El certamen, que aquest estiu arriba a la setena edició, portarà la setmana que ve a la capital cerdana 23 alumnes de piano d'arreu...\nDiari de Girona. Els suposats estafadors van reservar allotjament amb Booking i un cop allà no van presentar la tarjeta. La Policia Local de Lloret de Mar va detenir, aquest dimarts, quatre persones per falsificació de targetes de crèdit i estafa. L'operació es va poder dur...\nRyanair amenaça de tancar la base de l’aeroport Girona-Costa Brava\nDiari de Girona. Dos sindicats denuncien «el comportament abusiu» de l'aerolínia irlandesa i anuncien una vaga dels tripulants de cabina per al setembre. Ryanair amenaça de tancar la base de l'aeroport Girona-Costa Brava. La Unió Sindical Obrera (USO) i el Sindicat de tripulants de cabina de...


Tots els continguts del lloc web HLA PERPETUO SOCORRO —que inclouen, sense caràcter limitador, textos, gràfics, logotips, icones de botons, imatges, arxius d'àudio i software, etc.— són, bé propietat de HLA PERPETUO SOCORRO , bé de societats del grup al qual HLA PERPETUO SOCORRO pertany, bé dels clients o proveïdors, i estan protegits per les normes nacionals i internacionals de propietat industrial i intel·lectual. La compilació (entenent-se com a tal la recopilació, ordenació i muntatge) de tot el contingut del lloc web HLA PERPETUO SOCORRO és propietat exclusiva de HLA PERPETUO SOCORRO i es troba protegida per les normes nacionals i internacionals de propietat industrial i intel·lectual. Tot el software utilitzat al lloc web HLA PERPETUO SOCORRO és de HLA PERPETUO SOCORRO o els seus proveïdors de software, i es troba protegit per les lleis nacionals i internacionals de propietat industrial i intel·lectual.\nQueda totalment prohibida qualsevol mena d'utilització del contingut d'aquest lloc web, incloses la seva reproducció, modificació, distribució, transmissió, posterior publicació, exhibició o representació total o parcial, sense consentiment exprés de HLA PERPETUO SOCORRO o dels seus proveïdors.\nHLA PERPETUO SOCORRO i altres denominacions de productes, serveis, gràfics i logotips de HLA PERPETUO SOCORRO són marques protegides per HLA PERPETUO SOCORRO . Les denominacions d'altres productes, serveis i companyies esmentades en aquest document poden ser marques registrades dels seus respectius propietaris.\nLa reproducció, modificació, còpia, ús, distribució, comercialització, comunicació pública o qualsevol altra utilització de la informació continguda en el lloc web de HLA PERPETUO SOCORRO (inclosos el seu propi disseny, configuració i forma d'exposició del lloc web) que es realitzin sense autorització de HLA PERPETUO SOCORRO constitueix una infracció de la legislació vigent en matèria de propietat intel·lectual.\nHLA PERPETUO SOCORRO es reserva tots els drets a modificar, limitar o cancel·lar l'accés i els continguts del web en qualsevol moment i no assumeix cap responsabilitat sobre la seva actualització. Així mateix, HLA PERPETUO SOCORRO es reserva la facultat d'efectuar modificacions en la configuració o presentació del seu web, i pot fer ús d'aquesta facultat sense avís previ.\nTant l'accés al web de HLA PERPETUO SOCORRO com l'ús de qualsevol informació continguda és d'exclusiva responsabilitat de la persona que hi accedeix o l'usa, i HLA PERPETUO SOCORRO no respon de cap conseqüència, dany o perjudici que pogués derivar-se de l'accés o ús de la informació. HLA PERPETUO SOCORRO no garanteix que la informació, text, gràfics, vincles o qualsevol altre contingut del seu web siguin exactes o complets, i hi exclou, especialment, qualsevol responsabilitat que es pogués derivar dels continguts i serveis comercials o d'altra índole de webs que es poguessin enllaçar electrònicament ( link ), directament o indirectament, a través del web de HLA PERPETUO SOCORRO .\nPer facilitar-ne l'accés, pot ser que HLA PERPETUO SOCORRO inclogui vincles a pàgines d'Internet que pertanyin o estiguin gestionades per tercers. En entrar en aquests llocs, ha de revisar i acceptar les normes d'ús d'aquesta pàgina abans d'utilitzar-la. També ha d'acceptar que HLA PERPETUO SOCORRO no té cap control sobre el contingut d'aquestes pàgines i que no pot assumir cap responsabilitat de material creat o publicat per aquests. A més, el vincle a un lloc aliè a HLA PERPETUO SOCORRO no implica que HLA PERPETUO SOCORRO l'aprovi, ni els productes o serveis als quals es fa referència.\nEl fet que en el web de HLA PERPETUO SOCORRO es faci referència a productes, serveis, marques, noms comercials, fabricadors, subministradors, etc., propietat de tercers, no constitueix el seu patrocini o recomanació per part de cap de les entitats del grup HLA PERPETUO SOCORRO.\nHLA PERPETUO SOCORRO exclou i declina qualsevol responsabilitat que pogués derivar-se de la transmissió d'informació entre usuaris a través de la xarxa Internet i no adquireix cap responsabilitat per problemes tècnics o fallades mecàniques en els equips informàtics produïts durant la connexió a la xarxa, ja sigui a través del web de HLA PERPETUO SOCORRO o de webs de tercers.\nHLA PERPETUO SOCORRO no es responsabilitza dels virus que tinguin el seu origen en una transmissió telemàtica infiltrats per terceres parts (per exemple, els macros de processadors de text, els applets de Java i els programes ActiveX), generats amb la finalitat d'obtenir resultats negatius per a un sistema informàtic.\nLa informació d'aquesta web només té caràcter informatiu i en cap cas té caràcter contractual per part de HLA PERPETUO SOCORRO.\nEl contingut del web de HLA PERPETUO SOCORRO únicament és aplicable a territori espanyol.\nHLA PERPETUO SOCORRO garanteix l'absoluta confidencialitat de les dades personals dels usuaris del web de HLA PERPETUO SOCORRO. Les dades proporcionades seran incorporades a una base de dades gestionada sota l'exclusiva responsabilitat de HLA PERPETUO SOCORRO , creada per facilitar als usuaris la utilització dels serveis oferts per aquesta, així com per informar-los sobre els productes i serveis que puguin ser del seu interès. En compliment de la Llei Orgànica 15/1999 de 13 de desembre de protecció de dades de caràcter personal, l'usuari pot en tot moment exercitar els drets que la llei li confereix relatius a l'accés, rectificació, cancel·lació i oposició a la cessió de les seves dades al fitxer de propietat exclusiva de HLA PERPETUO SOCORRO enviant un e-mail a: hugo.navarro@grupohla.com


Escola Moragas: El GAE 1 i els transports\nEl GAE 1 i els transports\nEls nois del GAE1 al llarg del curs treballem "Els transports" i durant el primer trimestre vam començar amb els transports terrestres.\nEl primer que vam fer va ser decorar la classe de tardor amb un gran mural on hem dibuixat una carretera per on va un autobús que ens porta cap a l'escola. A la carretera hi ha senyals de trànsit, pas de vianants, arbres i també ens acompanyen alguns mestres en bici, moto o corrent.\nA l'aula vam participar de projeccions que simulaven que nosaltres portàvem un cotxe o una moto. Això ens agrada molt perquè el moviment i el soroll de la projecció ens fa viure aquest simulacre com si fos de veritat.\nEn Juanma, que té una moto molt gran i xula, la va portar un dia a l'escola i tots vàrem poder pujar. Primer ens vam posar el casc i la jaqueta de motorista, la seguretat davant de tot! Estàvem tots súper guapos i molt emocionats!\nTambé vàrem poder pujar a un taxi. El pare de l'Eric en té un i li vam demanar que un dia el portés a escola. Tots vàrem poder pujar i mirar com és per dins i per fora. Va ser divertit!\nCom a cloenda dels transports terrestres, hem sortit un matí. Ens agrada molt sortir de l'escola per veure i viure coses noves, i per primera vegada, hem fet una sortida en transport públic. Primer vam agafar el bus del Barri 113 (el “busito”) i després el Tram. Vàrem pujar molt contents i cadascun va introduir la seva targeta de viatge, és una mica complicat, sobretot al tramvia perquè estava en moviment, per això alguns van necessitar una miqueta d'ajuda dels mestres. Una vegada asseguts, vam gaudir d'anar mirant per la finestra i sentir el vaivé.\nA la tornada vàrem baixar a la parada de Palau Reial i vam passar una bona estona dins dels Jardins de Pedralbes, on vam fer un aperitiu i vam jugar a pilota, corrents o als gronxadors. Vam gaudir molt!\nEns agraden tant els transports que hem fet un “Bus School” molt gran a les portes de la nostra classe. Anem tots dins d'ell molt contents, amb el Nacho de conductor, gaudint d'aquest curs escolar.\nEncara ens queden moltes experiències per viure!\nMarina 20 de gener de 2020, a les 12:26\nPero que bien se lo pasan estos gaeboys\nTEMA TVA: HÀBITS SALUDABLES - HIGIENE POSTURAL


Satisfyer Vibes - Hipopòtam – Dalia\nSatisfyer Vibes - Hipopòtam\nAfegeix a la cistella €49,95\nLa joguina perfecta per estimular de manera més directa el punt G. Possiblement la més intensa, però la més tendra alhora.\nUn hipopòtam al teu llit? Ara sí, gràcies a l'Satisfyer Vibes Petting Hippo, un dels vibradors de punt G més divertits que et posaràs trobar.\nEn un primer cop d'ull, el que més crida l'atenció és el seu extrem, voluminós i que imita el cap d'un hipopòtam. I sí, estem amb tu, aquest cap resulta ideal per estimular el punt G. Així que, si estàs buscant un company per a l'estimulació interna, aquest és una grandíssima opció. De fet, la forma que imita el cap de l'hipopòtam és una mica més allargada que la d'altres joguines de punt G, de manera que l'accés i estimulació d'aquest punt està garantida.\nPerò no et quedis únicament amb el seu cap ja que aquesta no és l'única característica d'aquests gairebé 23 cm de pur plaer. Encara que aquesta inclinació sigui notable, has de saber que la tija és molt flexible. És més, la part del cap de l'hipopòtam no és rígida. Tot el contrari! És toveta, el que fa que l'estimulació al punt G d'aquest vibrador sigui absolutament plaent. A més, i durant la penetració, també podràs gaudir de la textura de tres petits bonys a la part inferior de la tija\nEl Satisfyer Vibes Petting Hippo ofereix 12 programes, basats en 6 intensitats i 6 ritmes de vibració, que es reparteixen per igual al llarg de tota la joguina. D'aquesta manera, la vibració que ofereix és molt profunda i intensa, sigui quin sigui el programa que hagis triat.\nLa seva longitud total és de 22,9 cm, dels quals 16,5 cm es correspondrien a la part inserible, i el seu diàmetre és 3,7 cm.


Valverde sobre Riqui Puig: "No hi ha lloc per a tots" - Esport3 - TV3 i Catalunya Ràdio\nValverde sobre Riqui Puig: "No hi ha lloc per a tots"\n"Són qüestions de caràcter intern. No sé què pot passar d'aquí a l'hivern. Tenim un mig del camp molt poblat. No hi ha lloc per a tots. Riqui Puig és un talent que segur que jugarà al Barça, però no sabem quan"\n04/11/2019 - 17.02 Actualitzat 04/11/2019 - 17.45\nÉs una de les joves perles del planter blaugrana. Riqui Puig ha esperat pacientment durant tot aquest temps que Valverde el cridi a jugar al primer equip, però de moment no ha estat així, i continua a Segona B.\nUna categoria que vol abandonar com més aviat millor, encara que això impliqui deixar temporalment el Barça. Així ho va fer públic aquest diumenge després del partit que el Barça B va empatar contra l'Andorra.\nPrecisament d'aquest tema se li ha preguntat a l'entrenador del Barça en la prèvia de l'Slavia, i Valverde no ha volgut valorar si el club està decidint-se sobre una possible cessió:\n"Són qüestions de caràcter intern. No sé què pot passar d'aquí a l'hivern. Tenim un mig del camp molt poblat. No hi ha lloc per a tots. Riqui Puig és un talent que segur que jugarà al Barça però no sabem quan."\nGranero, durant la roda de premsa posterior a l'entrenament a la Ciutat Esportiva\nGranero: "No anem a l'escorxador, ni res semblant"\nSteve Harris d'Iron Maiden i Pablo Zabaleta del West Ham (@IronMaiden)


La ramaderia tradicional, un ofici en crisi - Setmanari l'Ebre\nActualment hi ha un tractant de bestiar oví cada 10 municipis\nDijous, 15 d'agost de 2019 a les 21:00h\nimatge de la família Torres-Soriano amb un corder | cedida\nEsquelles, una filadora, llana, eines per a fer formatge, romanes -les bàscules per a pesar corders o llana-, artesania de fusta, indumentària tradicional de pastors, 23 històries de famílies ramaderes i reivindicar l’ofici dels pastors. El Museu de les Terres de l’Ebre d’Amposta acull fins al 22 de setembre una exposició en què es mostren els objectes del món ramader que Plácido Torres, tractant de bestiar oví i veí d’Amposta, ha anat recol·lectant des dels 16 anys fins a aconseguir un fons de més de 500 peces. Actualment, Torres i la seua família són de les poques que queden al territori ebrenc, però també al nord de Castelló i el sud d’Aragó, que es dediquen al tractament de bestiar oví: compren els animals als pastors i els venen a les carnisseries.\nNissaga familiar Torres\nHa estat envoltat des de ben menut de ramats d’ovelles, ja que ell és la tercera generació de la seua família que es dedica al món de la ramaderia. El seu avi, Pascual Torres, era pastor i va fer transhumàncies -migracions estacionals dels ramats a la recerca de pastures- durant 28 anys, fins que va començar a abastir als carnissers de l’època. "No sempre es tenen animals per a vendre’ls als carnissers, així que mon iaio, quan no en tenia, i davant la demanda dels carnissers, els comprava per a després vendre’ls. I, així, va començar l’ofici de tractant", detalla Torres. La diferència entre els altres ramaders recau en el fet que hi ha tractants de bestiar que es dediquen a engreixar els animals i tornar-los a vendre; en canvi, la família Torres, segons explica el ramader, "sempre ens hem encarregat d’engreixar-los més o menys temps, per a servir-los directament a les carnisseries". La família de la seua mare també tenien ramats i es dedicaven a produir formatges artesanals. Segons el tractant, "ma mare tenia a casa 200 cabres, a banda de les ovelles, i feia formatges per a després vendre’ls. Encara que fer-los impliqués més faena, també es guanyaven més diners". Així doncs, recorda que per cada litre de llet de cabra es guanyaven 25 pessetes, en canvi, per cada formatge entre 75 i 80.\nTorres es dedica a la ramaderia des que tenia 14 anys, ja que no va voler seguir estudiant. Des de llavors fins ara, ha anat treballant sempre amb bestiar oví, però desenvolupant diferents tasques. "He après tot el que sé del meu pare, perquè em va fer aprendre totes les activitats relacionades amb la ramaderia, per a poder, després, manar-ho als meus treballadors", afirma Torres. Els primers quatre anys de vida laboral, Plácido va estar pasturant el ramat. Al llarg dels anys, però, ha anat canviant les seues tasques. “Hi haurà pastors que sabran pasturar les ovelles millor que jo, però que sàpiguen fer tot el cicle: esquilar, sacrificar, esbocinar, adobar la pell, i fins i tot, fer alguna petita intervenció quirúrgica; no n’hi ha gaires", determina el ramader.\nUna de les tasques que implicava el seu ofici era la de matar els seus propis animals. Torres recorda la primera vegada que ho va haver de fer per ordres de son pare, amb 13 anys, quan havia de sacrificar l’ovella mansa del ramat. “Les ovelles sempre es mouen per ramat: on va una, van totes. N’hi ha que són més manses i que passen a dirigir el ramat, igual que passa amb els bous. Esta ovella mansa era la que s’havia de sacrificar i jo no volia fer-ho. Mon pare no em va deixar altra opció i, davant la inexperiència, ho vaig fer malament. Aquella nit, vaig despertar-me pensant en el que havia fet. El que mon pare em va ensenyar aquell dia va ser: “si pots fer-ho en les que els tens estima, amb les altres també pots”.\nUna antiga fotografia de Plácido Torres amb el seu iaio i a sota un fotografia actual de Torres al Museu de les Terres de l’Ebre | Cedida\nUrbanització i mecanització de l’ofici\nL’any 1940, el seu avi va comprar una finca al barri del Lligallo d’Amposta, situada a l’encreuament de dos vies pecuàries, ja que així tenia sortida amb les ovelles en quatre direccions diferents. En aquell moment, però, la finca estava allunyada de la població. Ara, en canvi, amb la urbanització dels pobles i ciutats, cada cop la finca és més a prop del municipi ampostí i els camps per a pasturar es van reduint. Quant a la feina, Torres manifesta que "l’ofici en si no ha canviat gaire, però sí que ho han fet les tècniques i les exigències de l’administració". N’és un exemple el moment d’esquilar les ovelles i treure’n la llana: abans havies d’esquilar el bestiar a estisorades i, ara, disposen de màquines que agilitzen la faena. Quant a la llana, Torres explica que primer l’havies de convertir en fil, i d’aquí, a la filadora per a construir els carrets de fil. Ara, però, tot això es troba mecanitzat. Esta llana la distribuix a les indústries tèxtils de Catalunya, especialment a Granollers.\nUn ofici que s’acaba\nL’any 1991, Torres va casar-se amb Consuelo Soriano a Amposta, municipi en el qual hi ha la casa familiar. Soriano és natural d’Orihuela del Tremendal i també prové d’una família dedicada als animals. Quant al nombre de bestiar que tenen al seu poder, Torres explica que canvia depenent del dia. “Un dia puc tenir 200 corders per a servir-los a les carnisseries, i un altre, 400”, detalla el ramader. Tot i que abans, ells mateixos mataven i esbocinaven els seus animals, des de fa més d’una dècada que només es dediquen a buscar els animals, portar-los al seu corral i, després, als escorxadors, per a acabar distribuint-los a les carnisseries. Ara mateix, abastixen les carnisseries de la zona de les Terres de l’Ebre i l’establiment més llunyà és a Falset. Abans, però, van arribar a abastir durant 30 anys, un distribuïdor a Bennassal (Alt Maestrat). Quant a la rendibilitat del negoci, el consum de carn de corder ha anat disminuint estos últims anys i el seu preu per quilo ha augmentat. Així i tot, Torres afirma que “és rendible perquè abans a quasi tots els pobles hi havia dos o tres persones que es dedicaven a abastir carnisseries; ara, només n’hi ha un cada deu municipis”. “Cada vegada hi ha menys gent que es dedica a la ramaderia”, lamenta Torres, que afirma sentir “nostàlgia i tristesa” en veure que el seu ofici s’està acabant. I és que, per exemple, la família Torres-Soriano no han tingut fills i, la seua trajectòria generacional al món de la ramaderia acabarà amb ells.\nExposició al museu terres de l’Ebre\nAmb l’exposició Col·leccionar passions: La família Torres-Soriano i la cultura material dels pastors, el Museu Terres de l’Ebre vol donar a conèixer la història de Plácido i Consuelo, una de les últimes famílies tractants de bestiar oví que queda al territori ebrenc -però també al nord del País Valencià i sud d’Aragó-, els estris i instruments vinculats al món de la ramaderia que Plácido Torres té col·leccionats, i alguns documentats; però també vol posar damunt la taula una reflexió sobre la ramaderia. “La presència de ramaders i pastors ha fet que els nostres paisatges mediterranis, sobretot a la muntanya però també en zones de plana, ens hagen arribat avui dia en la qualitat que tenim”, afirma Àlex Farnós, director del Museu de les Terres de l’Ebre. I és que segons explica Plácido, “els pastors no només produïxen llet, carn, cuir o llana; també són els que afavorixen el medi ambient”. Farnós afegix que “quan hi ha població arrelada al món rural, estem fent viable un medi natural amb una gran biodiversitat, en unes tradicions i cultures que ens agraden. Però estos pastors ho han de fer perquè són capaços de mantindre una activitat econòmica que és viable. Així doncs, quan mengem carn de corder, estem fent viables els parcs naturals”. I és que la presència de dos o tres pastors en un territori pot tenir una gran incidència en el medi ambient, ja que fan que aquell hàbitat estiga cuidat, desbrossat, controlat i estimat. Davant això, Farnós conclou que “sense esta gent que hi viu, que cuida el paisatge i l’estima, acabarà evolucionant no només cap a un desert, sinó cap a espais en risc d’incendi”.\nPlácido Torres al costat d'una de les esquelles de la seua col·lecció | Cedida


Isabel d'Este (marquesa consort de Màntua) - Viquipèdia, l'enciclopèdia lliure\nIsabel d'Este (marquesa consort de Màntua)\n(S'ha redirigit des de: Isabel d'Este (1474-1539))\nIsabel d'Este (Ferrara, ducat de Ferrara, 18 de maig del 1474-Màntua, ducat de Màntua, 13 de febrer del 1539) fou una princesa del ducat de Ferrara i Mòdena que va esdevenir marquesa consort i regent del ducat de Màntua.\nRetrat d'Isabel d'Este, realitzat per Leonardo da Vinci l'any 1500\n18 maig 1474\n13 febrer 1539 (64 anys)\néglise de Santa Paola (fr)\nSalonnière i col·leccionista d'art\nEste i Casa de Gonzaga\nFrancesc II Gonzaga (1490 (Gregorià)–)\nFrederic II Gonzaga\nIppolita Gonzaga (en)\nEleonora Gonzaga (en)\nPaola Gonzaga (en)\nHèrcules I d'Este , Elionor de Nàpols\nBeatriu d'Este (duquessa de Milà), Alfons I d'Este, Ferrante d'Este (en) , Giulio d'Este (en) , Sigismondo d'Este (en) i Hipòlit d'Este\nMarguerite de Bavière (sogra per línia masculina)\nRetrat d'Isabel d'Este realitzat per Ticià (Museu d'Història de l'Art de Viena)\n1 Família i descendència\nFamília i descendènciaModifica\nMembre per naixement de la casa d'Este, era filla del duc Hèrcules I d'Este i d'Elionor de Nàpols. Fou neta per línia paterna de Nicolau III d'Este i de Riccarda de Saluzzo, i per línia materna de Ferran I de Nàpols (fill natural del rei Alfons V d'Aragó) i d'Isabel de Chiaramonte. Fou germana d'Alfons I d'Este, d'Hipòlit d'Este i de Beatriu d'Este, casada amb Lluís Maria Sforza.\nIsabel es casà el 12 de febrer del 1490 a la ciutat de Màntua amb el marquès Francesc II Gonzaga. D'aquesta unió nasqueren:\nElionor Gonzaga (1493 - 1550), casada el 1507 amb el duc d'Urbino Francesc Maria I della Rovere (1490-1538).\nFrederic II de Màntua (1500 - 1540), marquès (1519-1530) i duc de Màntua (1530-1540).\nHipòlita Gonzaga (1503 - 1570), religiosa dominica al monestir de Sant Vicenzo de Màntua.\nHèrcules Gonzaga (1505 - 1563), bisbe, cardenal i president del Concili de Trento. Va ser regent dels seus nebots.\nFerrante Gonzaga (1507 - 1557), comte de Guastalla i virrei de Sicília i de Milà. Es casà amb Isabel de Capua da Molfetta, filla del príncep Ferran da Molfetta.\nLívia Gonzaga (1508 - 1569), religiosa clarisa al monestir Corpus Christi de Màntua amb el nom de sor Paula.\nFou educada des de ben jove, juntament amb la seva germana Beatriu d'Este, en els ideals del Renaixement; es convertí en una gran col·leccionista d'escultura romana, encarregant escultures modernes a l'antic estil als millors escultors, així com de numismàtica.\nPel seu matrimoni amb Francesc II Gonzaga es traslladà a Màntua, on continuà la seva activitat cultural i inicià la seva tasca de mecenatge. Així, s'envoltà dels millors artistes, entre ells Ludovico Ariosto (al qual ajudà a escriure la seva obra Orland Furiós), Baldassare Castiglione (del qual rebé una gran influència filosòfica), Giulio Romano (que reconstruí i millorà el castell de Màntua), Raffaello Sanzio, Andrea Mantegna, Bartolomeo Tromboncino, Marchetto Cara, Pier Jacopo Alari Bonacolsi. Així mateix, es relacionà amb Leonardo da Vinci i Ticià, els quals realitzaren dos retrats seus.\nDurant l'etapa de captiveri del seu espòs (1509 - 1512) a mans de les tropes de la República de Venècia, va prendre el control del marquesat. Quan Francesc va morir el 1519, fou nomenada regenta del seu fill Frederic II de Màntua, i aconseguí millorar la posició internacional del marquesat. Així, assolí de mans del papa el nomenament de cardenal per al seu fill Hèrcules Gonzaga i realitzà diverses negociacions amb Cèsar Borja.\nArticle sobre la percepció pública d'Isabel d'Este (anglès).\nGuia turística de les dependències d'Isabel d'Este a Màntua (italià).\nObtingut de «https://ca.wikipedia.org/w/index.php?title=Isabel_d%27Este_(marquesa_consort_de_Màntua)&oldid=23438687»\nDarrera modificació: 5 maig 2020 a les 02:51\nLa pàgina va ser modificada per darrera vegada el 5 maig 2020 a les 02:51.


Viquiprojecte:Viquitrobada 2019/Beques i despeses - Viquipèdia, l'enciclopèdia lliure\nViquiprojecte:Viquitrobada 2019/Beques i despeses\nDespeses d'àpats i d'oci\nDurant l'horari de la Viquitrobada\nÀpats fora de l'horari\nDurant l'horari d'ambdues jornades s'oferirà esmorzar a peu dret i dinar de manera gratuïta per a tots els assistents inscrits, cortesia d'Amical Wikimedia.\nEn tots els àpats es facilitaran opcions vegetarianes de qualitat per defecte.\nSi teniu cap al·lèrgia, intolerància, preferència alimentària o prescripció mèdica, contacteu directament amb l'organització i farem tot allò possible per satisfer els vostres requeriments. En cas contrari i previ vistiplau de l'organització, se us reemborsarà l'import dels àpats.\nContacteu per prioritats i/o requisits alimentaris\nEl dissabte a la nit és tradició de la comunitat viquipedista reunir-se en un sopar de germanor. Aquest sopar és totalment lliure i per compte individual, però us recomanem ser-hi i xerrar distesament amb la resta de companys.\nAl llarg de la trobada es recomanaran diversos llocs de referència i activitats d'oci per a realitzar un cop finalitzades les dues jornades, que correran a compte de cada viquipedista.\nDespeses i beques de transport\nAmb l'objectiu que tots els viquipedistes puguin atendre l'acte independentment de la seva situació econòmica, l'acte és totalment gratuït i es pagaran les despeses de transports a tots els assistents que ho demanin. Per facilitar els pagaments, s'ha establert aquesta taula de despeses genèrica.\nCost íntegre del bitllet d'anada i tornada en transport públic en classe turista.\nQuilometratge a 0,17€/km des del municipi de residència segons Open Street Maps (màxim de 120€/vehicle anada i tornada).\nAmical Wikimedia es compromet a becar únicament el trajecte dels 80 primers viquipedistes inscrits a la pàgina d'inscripcions en qualsevol de les tres primeres columnes i que realment assisteixin a les dues jornades de la Viquitrobada. A partir d'aquesta xifra, es cobrirà o no parcialment la despesa segons disponibilitat de fons o en cas que els assistents que haurien de ser coberts no facin acte de presència.\nNO s'abonaran les despeses d'aparcament o peatges, que aniran a compte de cada viquipedista. Fomentem el transport públic, la mobilitat sostenible i els vehicles compartits.\nL'equip organitzador avaluarà les sol·licituds cas per cas.\nEn qualsevol cas, se us demanarà que presenteu una proposta de transport raonada, sostenible, econòmica i amb la màxima antelació que us sigui possible.\nDespeses i beques d'allotjament\nA més a més de cobrir íntegrament el cost de transport, volem encoratjar l'assistència en ambdós dies de la Viquitrobada. Per aquest motiu, Amical Wikimedia també cobrirà les despeses d'allotjament de totes les persones que s'hagin inscrit a l'esdeveniment o ho hagin comunicat a l'equip organitzador. El reemborsament de les despeses es farà seguint el següent criteri segons l'origen dels viquipedistes:\nLa Segarra i rodalies\nPer temes de logística i limitació de llits a la ciutat, no es cobriran les despeses d'allotjament als viquipedistes de Cervera i municipis de les rodalies.\nSi creieu que la vostra circumstància ho requereix, però, contacteu l'equip organitzador.\nQualsevol altre territori\nEs cobrirà l'import íntegre de tots els llits bloquejats per l'organització (sense esmorzar ni extres inclosos) a la pàgina d'allotjaments.\nLa resta d'opcions d'allotjament, a discreció de cada viquipedista, seran íntegrament becades amb un import màxim de 50€/habitació i nit (sense esmorzar ni extres inclosos). Si l'import de l'estada és superior, doncs, el viquipedista n'haurà de pagar la diferència.\nAmical Wikimedia es compromet a becar com a mínim els 60 primers viquipedistes inscrits a la pàgina d'inscripcions en la columna "Ambdós dies" i que realment assisteixin a les dues jornades de la Viquitrobada, en ordre temporal de registre. A partir d'aquesta xifra, no es pot assegurar i es cobrirà la despesa d'allotjament segons disponibilitat de fons o en cas que els assistents que haurien de ser coberts no facin acte de presència a la Viquitrobada.\nPagament de beques: sistema de reemborsament\nEl sistema emprat, per facilitar la logística dels voluntaris que organitzen l'acte i reforçar la transparència d'Amical Wikimedia, serà a través del reemborsament de les despeses un cop hagueu fet el pagament i hagi acabat la Viquitrobada.\nLa sol·licitud de les beques de transport i d'allotjament només es podrà enviar per via telemàtica enviant un correu electrònic a l'organització. En aquest correu és obligatori adjuntar els tiquets dels bitllets de transport, així com el següent full de despeses degudament emplenat i signat en format PDF, escanejat o fotografia per poder justificar i abonar les despeses segons els requeriments legals i de transparència. Si us plau, eviteu enviar-lo en format .xls editable.\nNomés s’abonaran, per tancament d’any econòmic d’Amical Wikimedia, aquelles despeses que s’hagin enviat al correu del Tresorer abans del 28 de desembre.\nEl pagament es realitzarà amb un màxim d'un mes després que envieu la documentació requerida. Us preguem paciència, en tant que el Tresorer de l'organització és també un voluntari viquipedista.\nEn cas que la vostra situació econòmica requereixi un avançament extraordinari de les despeses, no ho dubteu i contacteu l'equip organitzador per assegurar que podeu participar de la Viquitobada sense cap impediment financer.\nObtingut de «https://ca.wikipedia.org/w/index.php?title=Viquiprojecte:Viquitrobada_2019/Beques_i_despeses&oldid=22439276»\nLa pàgina va ser modificada per darrera vegada el 3 des 2019 a les 17:24.